Бүгінгі таңда жалпыұлттық маңызды құжатқа айналған Елбасы Нұрсұлтан Әбішұлы Назарбаевтың «Болашаққа бағдар: рухани жаңғыру» бағдарламалық мақаласында қойылған маңызды міндеттерді жүзеге асыру бойынша көптеген келелі іс-шаралар жүзеге асырылып отыр.

Жалпы экономист ғалымдар ХХ ғасырда-ақ жаңғырудың негізгі өзегі экономикадағы құрылымдық өзгерістермен емес, құндылықтар жүйесіндегі өзгерістермен тікелей байланысты екендігін баса айтқан болатын. Сондықтан, бүгінгі таңдағы т**өртінші өнеркәсіптік революция жағдайындағы дамудың жаңа мүмкіндіктерін жүзеге асыру үшін қоғамдық сананың жаңғыруын жаңа бағытқа көтеру кезек күттірмес мәселе екендігі айқын.**

Біз өзіміз өмір сүріп отырған қоғамның барлық күрделі мәселерін ескере отырып, оның өзгермелі жанды ағза ретінде дамуының нәзік тұстарын да естен шығармауға тиіспіз. Сондықтан, әрқашанда да қоғам дамауының рухани-мәдени, әлеуметтік аспектілері аса маңызды болған, солай болып қала бермек те. Түптеп келгенде коғамдағы көптеген әлеуметтік-экономикалық құлдыраудың алдын алудың маңызды шарттарының бірі руханиятты көтеру. Егер адамзат қоғамының дамуының сапалық көрскеткіштері адамдардың дүниетанымының кеңдігіне, санасының жоғарлығына, әділеттілік үшін белсенділігімен, өзгелерге қайырымдылығы мен ізгі ниеттілігі арқылы көрініс беретіндігін ескерсек Бағдарламда қойылған міндеттерді орындаудың басты кілттерінің бірі де қоғамның қайат түлеуіне байланысты екендігін айқын ұғынамыз. Осыған орай, қоғам мүшелерінің рухани дамуы оларға тарих, әдебиет, өнер, халық даналығы, салт,-дәстүр, мәдениет, ғылым, білім арқылы берлетіндігін ескерсек, онда **жалпы гуманитарлық бағыттағы сала өкілдерінің де жауапкершілігін артырып отырғандығын түсінуге тиіспіз.**

**Сондықтан, еліміздегі жетекші оқу орындарының біргейі әл-Фараби атындығы ҚазҰУ-дың тұтас ұжымымен бірге тарихшы-ғалымдары да Елбасының р**ухани жаңғыру бағдарламасы бойынша келелі жұмыстарды іске асырып отыр.

Бұған дейін де қоғам мүшелерінің қоғамдық санасын қалыптасыру жолында Елбасының тікелей бастамасымсен қолға алынған «Мәдени мұра», «Халық тарих толқынында» бағдарламасын жүзеге асыру барысында жинақталған мол ғылыми-инфрақұрылымдық әлеует негізінде тарихшы-ғалымдар «Ұлы дала тарихы мен мәдениеті» атты іргелі жобаны іске асыруды қолға алды. Ғылыми зерттеулер нәтижесінде «Қазақ Елі тарихы» атты төрт кітаптан тұтарын жаңа формат, жаңа мазмұндағы оқулық жарық көріп, қазіргі таңда орыс, ағылшын, түрік тілдеріне жариялау жұмыстары басталды. Сонымен қатар, бағдарламаның «Жаңа гуманитарлық білім. Қазақ тіліндегі 100 жаңа оқулық» жобасы аясында оқулықтарды қазақ тіліне аудару ісіне де жалпы университет ғалымдары белсене атсалысып отыр. Соның ішінде тарихшы ғалымдар ағылшын тіліндегі «Дүние жүзі тарихы» (авторлары Рос Дан, Лаура Митчел. 2015 ж.) аударуды қолға алды.

Рухани жаңығру жобасын жүзеге асыру бойынша Алматы қаласындағы 38 ЖОО-ның ғылыми-шығармашылық, инновациялық ресурстарын біріктіру негізінде тың бастама қолға алынғаны белгілі. Осыған орай аталғануниверсиеттер альянсының үйлестіру кеңесінің төрағасы ретінде әл-Фараби атындағы ҚазҰУ жетекшілікті қолға алды. Универсиеттің тарих, археология және этнология факультеті «Туған жер» бағдарламасы бойынша жобаны жүзегу асыру бойынша жетекші болып белгіленді. Қазіргі таңда Альянс негізінде «Өлкетанушылар мен этнографтар» клубы құрылып, оның жұмысын аталмыш факультет үйлестіріп отыр. Клуб жұмысына барлық ЖОО орындарының оқытушы-профессорлар құрамы мен студенттері, сондай-ақ орта мектеп оқушылары, Алматы қаласы музейлері және т.б. қоғамдық ұйымдар тартылып отыр.

Осылайша, бағдарламада аталып өткен міндеттерді жүзега асыру барысында Рухани жаңғыру жалпыұлттық бағдарламаға айналды. Оны жүзеге асыру барысында тарихи тәжірибе мен ұлттық дәстүрлерді қайта сараптап, Елбасы атап өткендей «елдің ұлттық-рухани тамырынан нәр ала алған құндылықтармызды қайта жаңғыртып, оны ұлттық сананың түрлі полюстерін қиыннан қиыстырып, жарастыра алатын құдіретін» барынша дәріптеу жолында жұмыстар жасалуда.

Шығармашылық ұстаным мен отаншылдық сезімнің бастамасымен жүзега асырылып отырған бұл жұмыстар тәуелсіз еліміздің бүгіні мен ертеңі үшін атқарылып отырған игілікті жұмыс. Себебі, қоғамның рухани бай, ой-өрісі кең, білімді әрбір мүшесі ұлт әлеуетінің көрсеткіші.

**Ноғайбаева Меңдігүл Сағатқызы**

**Әл-Фараби атындағы ҚазҰУ**

 **Тарих, археология және этнология факультетінің деканы**